12. ฐานะการเงินและผลการดำเนินงาน

    1.  งบการเงิน

        1.  สรุปรายงานการสอบบัญชี

  นายโสภณ เพิ่มศิริวัลลภ ผู้สอบบัญชีรับอนุญาต เลขทะเบียน 3182 จากบริษัทสำนักงาน เอินส์ท
  แอนด์ ยัง จำกัด เป็นผู้สอบบัญชีของบริษัทฯ และบริษัทย่อย
  ได้แสดงความเห็นในรายงานของผู้สอบบัญชีที่เสนอต่อผู้ถือหุ้นและคณะกรรมการของบริษัท ฯ
  ในรายงานของปี 2542 ถึงปี 2544 อย่างไม่มีเงื่อนไขว่างบการเงินของบริษัทฯ
  และบริษัทย่อยในแต่ละปี ได้แสดงฐานะการเงิน
  ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

2.  นโยบายการบัญชีที่สำคัญ

  งบการเงินนี้จัดทำขึ้นตามมาตรฐานการบัญชีที่ประกาศโดยสมาคมนักบัญชีและผู้สอบบัญชีรับอนุญาตแห่งประเทศไทย
  ซึ่งมีผลบังคับตามพระราชบัญญัติการบัญชี พ.ศ. 2543 มาตรฐานการบัญชีดังกล่าวกำหนดขึ้น
  โดยใช้มาตรฐานการบัญชีซึ่งออกโดยคณะกรรมการมาตรฐานการบัญชีระหว่างประเทศ
  (International Accounting Standards Committee)
  เป็นพื้นฐานและส่วนใหญ่มีเนื้อหาสาระคล้ายคลึงกัน
  ยกเว้นการบัญชีเกี่ยวกับเงินลงทุนในหลักทรัพย์ของบริษัทย่อย
  ซึ่งเป็นไปตามมาตรฐานการบัญชีของสหรัฐอเมริกา
  เนื่องจากมาตรฐานการบัญชีของไทยที่เกี่ยวกับเงินลงทุนยังไม่ครอบคลุมถึงกิจการประกันชีวิตและการบัญชีภาษีเงินได้

  นโยบายการบัญชีที่สำคัญของบริษัทฯโดยสรุปมีดังต่อไปนี้ :-

-   การรับรู้รายได้

  (ก) เบี้ยประกันภัยต่อ

  เบี้ยประกันภัยต่อถือเป็นรายได้เมื่อบริษัทฯได้รับใบคำขอเอาประกันภัยต่อหรือใบแจ้งการประกันภัยต่อจากบริษัทผู้เอาประกันภัยต่อ

  (ข) ดอกเบี้ยและเงินปันผลรับ

  ดอกเบี้ยถือเป็นรายได้ตามเกณฑ์สิทธิ
  เงินปันผลรับถือเป็นรายได้เมื่อถึงวันปิดสมุดทะเบียนผู้ถือหุ้นหรือสิทธิในการรับเงินปันผล

  (ค) ดอกเบี้ยจากเงินให้กู้ยืม

  ดอกเบี้ยถือเป็นรายได้ตามระยะเวลาของเงินให้กู้ยืม โดยคำนวณจากยอดเงินต้นที่คงค้าง

-   เงินสำรองเบี้ยประกันภัยที่ยังไม่ถือเป็นรายได้

  บริษัทฯ ตั้งเงินสำรองเบี้ยประกันภัยที่ยังไม่ถือเป็นรายได้ดังนี้ :

  การประกันอัคคีภัย รถยนต์และภัยเบ็ดเตล็ด

  ก่อนปี 2544 - วิธีเฉลี่ยรายเดือน (วิธีเศษหนึ่งส่วนยี่สิบสี่)

  ปี 2544

  - ประกันภัยต่อแบบสัญญา - วิธีเฉลี่ยรายเดือน (วิธีเศษหนึ่งส่วนยี่สิบสี่)

  - ประกันภัยต่อเฉพาะราย - วิธีเฉลี่ยรายวัน (วิธีเศษหนึ่งส่วนสามร้อยหกสิบห้า)

  การประกันภัยทางทะเลและขนส่ง - เต็มจำนวนเบี้ยประกันภัยต่อรับสุทธิ สามเดือนย้อนหลัง

-   เงินสำรองประกันภัย

  บริษัทฯ ตั้งเงินสำรองประกันภัยสำหรับกิจการประกันชีวิตโดยใช้หลักเกณฑ์ร้อยละ 65
  ของเบี้ยประกันชีวิตต่อรับสุทธิ

-   สำรองค่าสินไหมทดแทนและค่าสินไหมทดแทนค้างจ่าย

  บริษัทฯ
  บันทึกค่าสินไหมทดแทนค้างจ่ายเมื่อได้รับการแจ้งคำเรียกร้องค่าเสียหายจากบริษัทผู้เอาประกันภัยต่อในจำนวนที่บริษัทผู้เอาประกันภัยต่อเรียกร้อง

  บริษัทฯ ได้ตั้งสำรองค่าสินไหมทดแทนของการประกันรถยนต์
  สำรองค่าสินไหมทดแทนของการประกันอัคคีภัยประเภทสัญญาประกันภัยต่อแบบอัตราส่วน
  และสำรองค่าสินไหมทดแทนของการประกันภัยทางทะเลและขนส่งเพิ่มเติมสำหรับค่าสินไหมที่อาจจะเกิดขึ้นแล้วแต่ยังไม่ได้รับรายงานจากบริษัทผู้เอาประกันภัย
  โดยสำรองดังกล่าวประมาณการขึ้นจากข้อมูลทางสถิติในอดีตที่จัดทำโดยบริษัทฯ
  และได้บวกกลับในการคำนวณภาษีเงินได้นิติบุคคล

-   ค่าจ้างและค่าบำเหน็จ

  ค่าจ้างและค่าบำเหน็จถือเป็นค่าใช้จ่ายทันทีเมื่อเกิดขึ้น

-   เงินลงทุนในหลักทรัพย์

  เงินลงทุนในหลักทรัพย์เพื่อค้าแสดงตามมูลค่ายุติธรรม บริษัทฯ
  บันทึกการเปลี่ยนแปลงมูลค่าของหลักทรัพย์เป็นรายการกำไรหรือขาดทุนสุทธิในงบกำไรขาดทุน

  เงินลงทุนในหลักทรัพย์เผื่อขายแสดงตามมูลค่ายุติธรรม บริษัทฯ
  บันทึกการเปลี่ยนแปลงมูลค่าหลักทรัพย์ดังกล่าวเป็นรายการแยกต่างหากในส่วนของผู้ถือหุ้นจนกระทั่งจำหน่ายหลักทรัพย์จึงบันทึกการเปลี่ยนแปลงมูลค่านั้นในงบกำไรขาดทุน

  เงินลงทุนในตราสารหนี้ที่จะถือจนครบกำหนดแสดงมูลค่าตามวิธีราคาทุนตัดจำหน่าย

  เงินลงทุนในตราสารทุนที่ไม่อยู่ในความต้องการของตลาดถือเป็นเงินลงทุนทั่วไปซึ่งแสดงตามราคาทุน

  เงินลงทุนในบริษัทย่อยและบริษัทร่วมแสดงมูลค่าตามวิธีส่วนได้เสีย

  มูลค่ายุติธรรมของหลักทรัพย์ในความต้องการของตลาดคำนวณจากราคาเสนอซื้อล่าสุดของปีของตลาดหลักทรัพย์แห่งประเทศไทย
  มูลค่ายุติธรรมของหุ้นกู้คำนวณโดยใช้ราคาของศูนย์ซื้อขายตราสารหนี้ไทย
  มูลค่ายุติธรรมของหน่วยลงทุนคำนวณจากมูลค่าสินทรัพย์สุทธิ

  บริษัทฯ จะบันทึกขาดทุนจากการด้อยค่า (ถ้ามี) ของเงินลงทุนในหลักทรัพย์เผื่อขาย
  ตราสารหนี้ที่จะถือจนครบกำหนดและเงินลงทุนทั่วไปในงบกำไรขาดทุน

  บริษัทฯ ใช้วิธีถัวเฉลี่ยถ่วงน้ำหนักในการคำนวณต้นทุนของเงินลงทุน

-   ค่าเผื่อหนี้สงสัยจะสูญ

  บริษัทฯ
  ตั้งค่าเผื่อหนี้สงสัยจะสูญสำหรับผลขาดทุนโดยประมาณที่อาจเกิดขึ้นจากการเก็บเงินจากลูกหนี้ไม่ได้
  โดยพิจารณาจากประสบการณ์ในการเก็บหนี้ในอดีต และตามสถานะปัจจุบันของลูกหนี้คงค้าง ณ
  วันที่ในงบดุล

-   อุปกรณ์/ค่าเสื่อมราคาและค่าตัดจำหน่าย

  อุปกรณ์แสดงตามราคาทุนหลังจากหักค่าเสื่อมราคาสะสม
  ค่าเสื่อมราคาคำนวณจากราคาทุนของสินทรัพย์โดยวิธีเส้นตรงตามอายุการใช้งานโดยประมาณของสินทรัพย์หรืออายุสัญญาเช่าดังต่อไปนี้
  :-

  สิทธิการเช่า - ตามอายุสัญญาเช่า (17 ปี)

  ยานพาหนะ อุปกรณ์และเครื่องตกแต่งสำนักงาน - 5 ปี

  โปรแกรมคอมพิวเตอร์ - 5 ปี 10 ปี

-   เงินตราต่างประเทศ

  รายการที่เป็นเงินตราต่างประเทศซึ่งเกิดขึ้นระหว่างปีแปลงค่าเป็นเงินบาทโดยใช้อัตราแลกเปลี่ยน
  ณ วันที่ที่เกิดรายการ สินทรัพย์และหนี้สินที่เป็นเงินตราต่างประเทศคงเหลือ ณ
  วันที่ในงบดุลแปลงค่าเป็นเงินบาทโดยใช้อัตราแลกเปลี่ยน ณ วันที่ในงบดุล

  กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

-   ผลประโยชน์ทางภาษีเงินได้รอตัดบัญชี

  ผลประโยชน์ทางภาษีเงินได้รอตัดบัญชีเกิดจากความแตกต่างด้านเวลาในส่วนของค่าใช้จ่ายซึ่งถือเป็นค่าใช้จ่ายทางบัญชีแล้วแต่ยังไม่สามารถถือเป็นค่าใช้จ่ายทางภาษี
  ภาษีเงินได้ของส่วนต่างดังกล่าวจะบันทึกเป็นสินทรัพย์ในรูปผลประโยชน์ทางภาษีรอการตัดบัญชี
  ซึ่งจะถือเป็นค่าใช้จ่ายในการคำนวณภาษีเงินได้เมื่อค่าใช้จ่ายนั้นได้เกิดขึ้นจริงแล้ว
  นโยบายการบัญชีดังกล่าวเป็นไปตามมาตรฐานการบัญชีระหว่างประเทศ
  ซึ่งยังไม่มีมาตรฐานการบัญชีของไทยครอบคลุมถึง

-   กำไรต่อหุ้นขั้นพื้นฐาน

  กำไรต่อหุ้นขั้นพื้นฐานคำนวณโดยการหารกำไรสุทธิสำหรับปีด้วยจำนวนถัวเฉลี่ยถ่วงน้ำหนักของหุ้นสามัญที่ออกจำหน่ายในระหว่างปี

บริษัท ไทยรับประกันภัยต่อ จำกัด (มหาชน)

งบดุลรวม

(หน่วย : ล้านบาท)

  ---------------------------- --------- ------- --------- ------- --------- -------
  สินทรัพย์                       2544      %       2543      %       2542      %

  เงินลงทุนในหลักทรัพย์                                                           

  พันธบัตร                       262.5     8.0     211.9     6.7     347.8     10.4

  หุ้นทุน                         424.7     12.9    276.8     8.7     196.1     5.9

  หุ้นกู้                          386.5     11.8    474.6     15.0    577.0     17.3

  ตั๋วเงิน                        261.4     7.9     442.9     14.0    240.1     7.2

  หลักทรัพย์อื่น                    1,036.6   31.5    896.6     28.3    773.4     23.1

  รวมเงินลงทุนในหลักทรัพย์          2,371.7   72.1    2,302.9   72.6    2,134.4   63.8

                                                                             

  เงินให้กู้ยืม                                                                   

  โดยมีหลักทรัพย์เป็นประกัน          2.0       0.1     3.1       0.1     6.9       0.2

  อื่น ๆ                         0.8       0.0     1.2       0.0     1.3       0.0

  รวมเงินให้กู้ยืม                  2.8       0.1     4.3       0.1     8.3       0.2

                                                                             

  เงินลงทุนในบริษัทที่เกี่ยวข้องกัน      20.8      0.6     20.6      0.6     219.0     6.6

  เงินสดและเงินฝากสถาบันการเงิน    132.4     4.0     177.3     5.6     248.7     7.4

  อุปกรณ์-สุทธิ                    27.2      0.8     29.4      0.9     30.3      0.9

  เงินวางไว้จากประกันภัยต่อ         387.8     11.8    365.3     11.5    287.4     8.6

  เงินค้างรับเกี่ยวกับการประกันภัยต่อ   258.7     7.9     143.5     4.5     245.3     7.3

  รายได้จากการลงทุนค้างรับ         28.2      0.9     23.5      0.7     37.7      1.1

  สินทรัพย์อื่น                                                                   

  ผลประโยชน์ทางภาษีรอตัดบัญชี       53.2      1.6     100.7     3.2     128.9     3.9

  อื่น ๆ                         5.9       0.2     3.3       0.1     4.7       0.1

  รวมสินทรัพย์                    3,288.7   100.0   3,170.7   100.0   3,344.6   100.0

                                                                             
  ---------------------------- --------- ------- --------- ------- --------- -------

  ---------------------------------------- --------- ------- --------- ------- --------- -------
                                           2544      %       2543      %       2542      %

  หนี้สิน                                                                                   

  เงินสำรองประกันชีวิต                         49.6      1.5     32.1      1.0     17.3      0.5

  เงินสำรองเบี้ยประกันภัยที่ยังไม่ถือเป็นรายได้        670.1     20.4    771.8     24.3    791.1     23.7

  สำรองค่าสินไหมทดแทนและค่าสินไหมทดแทนค้างจ่าย   566.4     17.2    588.9     18.6    580.9     17.4

  เงินถือไว้จากการประกันภัยต่อ                   58.8      1.8     47.5      1.5     52.2      1.6

  เงินค้างจ่ายเกี่ยวกับการประกันภัยต่อ              78.6      2.4     89.0      2.8     79.0      2.4

  เงินเบิกเกินบัญชีธนาคาร                       0         0       7.7       0.2     1.3       0.0

  หนี้สินอื่น                                                                                 

  ภาษีเงินได้นิติบุคคลค้างจ่าย                     8.8       0.2     7.5       0.2     143.2     4.3

  อื่น ๆ                                     58.0      1.8     56.4      1.8     50.8      1.5

  รวมหนี้สิน                                  1,490.3   45.3    1,600.9   50.5    1,715.8   51.3

                                                                                         

  ส่วนของผู้ถือหุ้น                                                                            

  ทุนเรือนหุ้น                                                                               

  ทุนจดทะเบียน                               1,187.8           841.3             841.3     25.2

  ทุนที่ออกและชำระแล้ว                         1,010.6   30.7    841.3     26.5    841.3     25.2

  ส่วนเกินมูลค่าหุ้น                             149.2     4.5     147.4     4.6     147.4     4.4

  กำไรสะสม                                                                               

  จัดสรรแล้ว                                                                               

  - สำรองตามกฎหมาย                         84.8      2.6     84.1      2.7     56.1      1.7

  - สำรองทั่วไป                              106.0     3.2     106.0     3.3     106.0     3.2

  - สำรองฉุกเฉิน                             44.0      1.3     44.0      1.4     44.0      1.3

  ยังไม่ได้จัดสรร                              431.7     13.1    456.5     14.4    451.8     13.5

  ขาดทุนสุทธิที่ยังไม่เกิดขึ้นจริงของเงิน              (27.9)    (0.8)   (109.5)   (3.5)   (17.7)    (0.5)
  ลงทุนในหลักทรัพย์เพื่อการลงทุน                                                                

  รวมส่วนของผู้ถือหุ้น                           1,798.4   54.7    1,569.7   49.5    1,628.8   48.7

  รวมหนี้สินและส่วนของผู้ถือหุ้น                    3,288.7   100.0   3,170.7   100.0   3,344.6   100.0

                                                                                         
  ---------------------------------------- --------- ------- --------- ------- --------- -------

  อัตราส่วนทางการเงิน

+---------------------------------------------+-------+-------+-------+
|                                             | 2544  | 2543  | 2542  |
+---------------------------------------------+-------+-------+-------+
| อัตราส่วนสภาพคล่อง (LIQUIDITY RATIO)           |       |       |       |
+---------------------------------------------+-------+-------+-------+
| อัตราส่วนสภาพคล่อง (เท่า)                       | 0.72  | 0.98  | 0.97  |
+---------------------------------------------+-------+-------+-------+
| อัตราหมุนเวียนเบี้ยประกันภัยค้างรับ (วัน)             | 99    | 109   | 134   |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อัตราส่วนแสดงความสามารถในการทำกำไร            |       |       |       |
| (PROFITABILITY RATIO)                       |       |       |       |
+---------------------------------------------+-------+-------+-------+
| RETENTION RATE (%)                          | 66.09 | 66.46 | 65.44 |
+---------------------------------------------+-------+-------+-------+
| อัตราการจ่ายค่าสินไหมทดแทน (%)                  | 38.40 | 33.05 | 30.93 |
+---------------------------------------------+-------+-------+-------+
| อัตรากำไรขั้นต้น (%)                            | 19.81 | 20.86 | 18.91 |
+---------------------------------------------+-------+-------+-------+
| อัตราส่วนค่าใช้จ่ายในการรับประกัน (%)              | 49.75 | 51.50 | 51.50 |
+---------------------------------------------+-------+-------+-------+
| อัตราผลตอบแทนจากการลงทุน (%)                  | 5.14  | 7.18  | 9.26  |
+---------------------------------------------+-------+-------+-------+
| อัตราเบี้ยประกันรับสุทธิ (เท่า)                     | 1.12  | 1.12  | 1.14  |
+---------------------------------------------+-------+-------+-------+
| อัตรากำไรสุทธิ (%)                             | 10.30 | 12.14 | 11.71 |
+---------------------------------------------+-------+-------+-------+
| อัตราผลตอบแทนผู้ถือหุ้น (%)                       | 18.16 | 21.77 | 22.25 |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อ                                           |       |       |       |
| ัตราส่วนแสดงประสิทธิภาพในการดำเนินงาน(EFFICIENCY |       |       |       |
| RATIO)                                      |       |       |       |
+---------------------------------------------+-------+-------+-------+
| อัตราผลตอบแทนต่อสินทรัพย์ (%)                    | 9.42  | 10.69 | 10.25 |
+---------------------------------------------+-------+-------+-------+
| อัตราการหมุนเวียนของสินทรัพย์ (เท่า)               | 0.91  | 0.88  | 0.88  |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อัตราส่วนวิเคราะห์นโยบายทางการเงิน(FINANCIAL     |       |       |       |
| RATIO)                                      |       |       |       |
+---------------------------------------------+-------+-------+-------+
| อัตราส่วนหนี้สินต่อส่วนของผู้ถือหุ้น (เท่า)              | 0.83  | 1.02  | 1.05  |
+---------------------------------------------+-------+-------+-------+
| POLICY LIABILITY TO CAPITAL FUND (เท่า)      | 0.72  | 0.89  | 0.86  |
+---------------------------------------------+-------+-------+-------+
| อัตราส่วนเงินสำรองต่อส่วนของผู้ถือหุ้น (เท่า)          | 0.40  | 0.51  | 0.49  |
+---------------------------------------------+-------+-------+-------+
| อัตราส่วนเงินสำรองต่อสินทรัพย์ (เท่า)               | 0.22  | 0.25  | 0.24  |
+---------------------------------------------+-------+-------+-------+
| อัตราการจ่ายเงินปันผล (%)                       | 99.11 | 96.64 | 91.14 |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| มูลค่าต่อหุ้น                                    |       |       |       |
+---------------------------------------------+-------+-------+-------+
| สินทรัพย์สุทธิต่อหุ้น (บาท)                         | 17.80 | 18.66 | 19.36 |
+---------------------------------------------+-------+-------+-------+
| กำไรสุทธิต่อหุ้น (บาท)                           | 3.10  | 4.14  | 3.95  |
+---------------------------------------------+-------+-------+-------+
| เงินปันผลต่อหุ้น (บาท)                           | 3.00  | 4.00  | 3.50  |
+---------------------------------------------+-------+-------+-------+

งบกำไรขาดทุนรวม

(หน่วย: ล้านบาท)

  ------------------------------------------------------------- --------- ------- --------- ------- --------- -------
                                                                2544      %       2543      %       2542      %

  รายได้จากการรับประกันภัยต่อ                                                                                      

  เบี้ยประกันภัยต่อ                                                  2,841.5           2,683.9           2,529.9   

  หัก: เบี้ยประกันภัยต่อช่วง                                           (963.5)           (900.1)           (874.2)   

  เบี้ยประกันภัยรับสุทธิ                                               1,878.0   95.7    1,783.8   99.9    1,655.7   106.5

  หัก:เงินสำรองประกันภัยต่อและเงินสำรองเบี้ยประกันภัยที่ยังไม่ถือเป็นรายได้เพิ่ม   84.2      4.3     1.5       0.1     (101.7)   (6.5)
  (ลด) จากปีก่อน                                                                                                

  รวมรายได้จากการรับประกันภัยต่อ                                     1,962.2   100.0   1,785.2   100.0   1,554.0   100.0

  ค่าใช้จ่ายในการรับประกันภัยต่อ                                                                                     

  ค่าสินไหมทดแทนที่เกิดขึ้นระหว่างปี                                     753.5     38.4    590.1     33.1    480.7     30.9

  ค่าจ้างและบำเหน็จ                                                835.4     42.6    822.3     46.1    758.9     48.8

  ค่าใช้จ่ายอื่น                                                     1.3       0.0     0.8       0.0     1.3       0.1

  รวมค่าใช้จ่ายในการรับประกันภัยต่อ                                    1,590.2   81.0    1,413.2   79.2    1,240.9   79.9

  กำไรจากการรับประกันภัยต่อ                                         372.0     19.0    372.0     20.8    313.0     20.1

  รายได้จากการลงทุน                                                                                             

  ดอกเบี้ยและเงินปันผล                                              140.6     7.2     188.5     10.6    210.7     13.6

  กำไร (ขาดทุน) จากการขายหลักทรัพย์                                 9.4       0.5     (0.4)     0.0     23.7      1.5

  ขาดทุนจากการด้อยค่าของเงินลงทุน                                    (15.0)    (0.8)   0.0       0.0     0.0       0.0

  รายได้อื่น                                                       0.5       10.0    0.4       0.0     0.3       0.0

  รวมรายได้จากการลงทุน                                            135.5     6.9     188.5     10.6    234.7     15.1

  ค่าใช้จ่ายในการลงทุน                                              (6.2)     (0.3)   (5.0)     (0.3)   (5.2)     (0.3)

  รวมกำไรจากการลงทุน                                             129.3     6.6     183.5     10.3    229.5     14.8

  รวมกำไรจากการรับประกันภัยต่อและจากการลงทุน                         501.3     25.6    555.6     31.1    542.5     34.9

  ส่วนแบ่งผลกำไรจากบริษัทร่วม                                        (0.2)     0.0     1.6       0.1     1.1       0.1

  ค่าใช้จ่ายการดำเนินงาน                                                                                          

  ค่าใช้จ่ายเกี่ยวกับพนักงาน                                           56.4      2.9     53.8      3.0     46.8      3.0

  ค่าใช้จ่าย เกี่ยวกับอาคารสถานที่และอุปกรณ์                              16.5      0.8     16.4      0.9     19.0      1.2

  ค่าภาษีอากร                                                     0.1       0.0     0.1       0.0     0.3       0.0

  หนี้สงสัยจะสูญ                                                    0.0       0.0     2.2       0.1     5.6       0.4

  ค่าตอบแทนกรรมการ                                               8.0       0.4     6.9       0.4     5.5       0.4

  ค่าใช้จ่ายอื่น                                                     16.6      0.9     16.1      0.9     15.3      1.0

  รวมค่าใช้จ่ายการดำเนินงาน                                         97.6      5.0     95.5      5.4     92.4      5.9

  กำไรก่อนภาษีเงินได้                                               403.5     20.6    461.7     25.9    451.2     29.0

  ภาษีเงินได้นิติบุคคล                                                (97.6)    (5.0)   (113.5)   (6.4)   (128.2)   (8.2)

  กำไรสุทธิสำหรับปี                                                 305.9     15.6    348.2     19.5    323.0     20.8

  กำไรต่อหุ้น (บาท)                                                                                              

  กำไรสุทธิ                                                       3.10              3.66              3.50      
  ------------------------------------------------------------- --------- ------- --------- ------- --------- -------

งบกระแสเงินสด

  (หน่วย : ล้านบาท)

  ---------------------------------------------------- --------- --------- ---------
                                                       2544      2543      2542

  กระแสเงินสดได้มา / (ใช้ไป) จากกิจกรรมดำเนินงาน                                

  กำไรสุทธิ                                              305.9     348.2     323.1

  ปรับกระทบกำไรสุทธิเป็นเงินสดรับ (จ่าย) จากกิจกรรมดำเนินงาน                        

  เงินสำรองเบี้ยประกันภัยที่ยังไม่ถือเป็นรายได้เพิ่มขึ้น(ลดลง)         (101.7)   (19.3)    101.7

  เงินสำรองประกันชีวิตเพิ่มขึ้น                                17.5      14.8      0.0

  สำรองค่าสินไหมทดแทนเพิ่มขึ้น(ลดลง)                         (93.9)    (41.0)    (2.1)

  ค่าเสื่อมราคา                                           11.5      10.4      9.4

  ค่าเผื่อหนี้สงสัยจะสูญ                                      0.0       2.1       5.6

  ขาดทุนจากการเปลี่ยนแปลงมูลค่าของเงินลงทุนในหลักทรัพย์เพื่อค้า     (0.2)     6.2       (13.4)

  ขาดทุนจากการด้อยค่าของเงินลงทุนในหลักทรัพย์                  15.0      4.0       17.6

  กำไร (ขาดทุน) จากการขายและตัดจำหน่ายสินทรัพย์ถาวร          (0.1)     0.0       0.0

  ส่วนแบ่งขาดทุน (กำไร) จากการลงทุนในบริษัทร่วม               0.2       (1.6)     (1.1)

                                                       154.2     323.7     440.7

  เงินวางไว้จากการประกันภัยต่อ                              (22.5)    (77.9)    (36.5)

  เงินค้างรับเกี่ยวกับการประกันภัยต่อลดลง                       (77.3)    99.6      (77.3)

  รายได้จากการลงทุนค้างรับลดลง (เพิ่มขึ้น)                     (4.6)     14.2      (3.6)

  เงินให้กู้ยืม                                             1.5       4.0       5.0

  ผลประโยชน์ทางภาษีเงินได้รอการตัดบัญชีลดลง(เพิ่มขึ้น)            47.5      28.2      (15.9)

  สินทรัพย์อื่นลดลง (เพิ่มขึ้น)                                 (2.6)     1.4       (0.9)

  สำรองค่าสินไหมทดแทนและค่าสินไหมทดแทนค้างจ่ายเพิ่มขึ้น(ลดลง)    71.4      49.0      (23.7)

  เงินถือไว้จากการประกันภัยต่อเพิ่มขึ้น (ลดลง)                   11.2      (4.6)     (28.7)

  เงินค้างจ่ายเกี่ยวกับการประกันภัยต่อเพิ่มขึ้น (ลดลง)              (48.4)    10.0      8.7

  ภาษีเงินได้นิติบุคคลค้างจ่ายเพิ่มขึ้น (ลดลง)                     1.4       (135.8)   (3.5)

  หนี้สินอื่นเพิ่มขึ้น                                          1.6       5.6       3.0

  เงินสดสุทธิได้มาจากกิจกรรมดำเนินงาน                        133.4     317.5     267.2

  กระแสเงินสดได้มา (ใช้ไป) จากกิจกรรมลงทุน                                      

  เงินสดรับจากการขายสินทรัพย์ถาวร                           1.0       0.0       0.7

  ซื้อสินทรัพย์ถาวรเพิ่ม                                      (10.2)    (9.4)     (3.6)

  เงินฝากธนาคารและสถาบันการเงินที่ถึงกำหนดจ่ายคืน                                  

  เกินกว่า 3 เดือนและที่นำไปค้ำประกันลดลง(เพิ่มขึ้น)              83.6      (35.0)    (90.0)

  เงินลงทุน และเงินให้กู้ยืมเพิ่มขึ้น (ลดลง) สุทธิ                  (184.1)   132.5     (182.5)

  เงินสดสุทธิได้มา (ใช้ไป) จากกิจกรรมลงทุน                    (109.7)   88.1      (275.4)

  กระแสเงินสดได้มา (ใช้ไป) จากกิจกรรมการลงทุน                                   

  เงินเบิกเกินบัญชีธนาคารเพิ่มขึ้น(ลดลง)                        (7.7)     6.5       (20.9)

  เงินสดรับจากการออกหุ้นทุน                                 171.1     0.0       280.4

  เงินปันผลจ่าย                                           (330.0)   (315.5)   (259.4)

  เงินสดสุทธิได้มา (ใช้ไป) จากกิจกรรมจัดหาเงิน                 (166.6)   (309.0)   0.1

  เงินสดและรายการเทียบเท่าเงินสดเพิ่มขึ้น (ลดลง) สุทธิ           (142.9)   96.6      (8.0)

  เงินสดและรายการเทียบเท่าเงินสด ณ วันต้นปี                   323.9     227.3     235.3

                                                                           

  เงินสดและรายการเทียบเท่าเงินสด ณ วันปลายปี                 181.0     323.9     227.3

  ข้อมูลกระแสเงินสดเปิดเผยเพิ่มเติม                                               

  เงินสดจ่ายระหว่างปีสำหรับ                                                     

  ภาษีเงินได้นิติบุคคล                                       40.1      220.7     57.0

  กำไร(ขาดทุน)ที่ยังไม่เกิดขึ้นจากการเปลี่ยนแปลงมูลค่าของเงินลงทุน   81.7      (91.8)    9.8

                                                                           

                                                                           
  ---------------------------------------------------- --------- --------- ---------

1.  การวิเคราะห์ฐานะการเงินและผลการดำเนินงาน

12.2.1 การวิเคราะห์ผลการดำเนินงาน

1.  ภาพรวมของผลการดำเนินงาน

  หลังจากที่ธุรกิจประกันภัยและประกันภัยต่อของโลกได้เผชิญปัญหาขาดทุนจากการรับประกันภัยติดต่อกันหลายปีจากการแข่งขันตัดราคาทำให้อัตราเบี้ยประกันภัยอ่อนตัวและการเกิดมหันตภัยรายใหญ่หลาย
  ๆ ครั้งที่สร้างความสูญเสียให้ธุรกิจอย่างต่อเนื่อง ในปี 2544
  ที่ผ่านมานับเป็นครั้งแรกในรอบหลายปีที่แนวโน้มของอัตราเบี้ยประกันภัยของตลาดได้มีสัญญาณเปลี่ยนแปลงจากการอ่อนตัว
  มาเป็นทรงตัวและในที่สุดก็ได้ปรับตัวแข็งขึ้นมุ่งไปสู่ในจุดที่ควรจะเป็นภายหลังเกิดเหตุการ์ณก่อการร้ายในสหรัฐอเมริกาเมื่อวันที่
  11 กันยายน 2544 และคาดว่าจะแนวโน้มจะยังคงแข็งตัวเช่นนี้ต่อไปในระยะ 2-3 ปีข้างหน้า
  ซึ่งจะส่งผลดีต่อธุรกิจประกันภัยโดยรวม

  ผลการดำเนินงานของบริษัทฯ และบริษัทย่อยในปี 2544 นั้น
  ถือได้ว่าเป็นปีแห่งการปรับฐานเพื่อรองรับการเปลี่ยนแปลงที่ดีที่จะตามมาในอนาคต
  แม้ว่าบริษัทฯจะประสบความสำเร็จอย่างน่าพอใจในด้านการขยายตัวของเบี้ยประกันภัยต่อรับและเบี้ยประกันภัยต่อรับสุทธิ
  โดยเฉพาะเบี้ยประกันภัยต่อด้านประกันชีวิตที่มีการขยายตัวสูงมากติดต่อกันเป็นปีที่สอง
  แต่จากการที่รายจ่ายค่าสินไหมทดแทนที่ได้เพิ่มสูงขึ้นโดยเฉพาะจากการรับประกันอัคคีภัยที่มีความเสียหายสูงขึ้นทั้งขนาดและความถี่
  ประกอบกับรายได้จากการลงทุนยังคงลดลงอย่างต่อเนื่องจากภาวะตลาดหลักทรัพย์ยังไม่ฟื้นตัว
  อัตราดอกเบี้ยในตลาดอยู่ในระดับต่ำ
  และเงินลงทุนระยะยาวที่มีอัตราผลตอบแทนสูงทยอยครบกำหนด ส่งผลให้บริษัทฯ
  มีผลกำไรสุทธิที่ลดลง กำไรสุทธิในปี 2544 มีจำนวนทั้งสิ้น 306 ล้านบาท หรือเท่ากับกำไรต่อหุ้น
  3.10 บาท ลดลง 42 ล้านบาท หรือร้อยละ 12 เมื่อเทียบกับผลประกอบการปี 2543
  ที่มีกำไรสุทธิ 348 ล้านบาท มีกำไรสุทธิต่อหุ้นเท่ากับ 3.66 บาท

  12.2.1.2 ผลการดำเนินงานของแต่ละกลุ่มธุรกิจ

  ผลการรับประกันภัยต่อวินาศภัยในประเทศ

  การรับประกันภัยต่อของบริษัทฯ ในปี 2544 ยังคงมุ่งเน้นรับงานจากตลาดวินาศภัยในประเทศ
  ซึ่งให้ผลกำไรมากที่สุดเป็นหลัก เบี้ยประกันภัยต่อวินาศภัยจากแหล่งงานในประเทศในปี 2544
  มีทั้งสิ้น 2,707 ล้านบาท เพิ่มขึ้นร้อยละ 5 เบี้ยประกันภัยต่อรับสุทธิรวมมีจำนวน 1,750
  ล้านบาท เพิ่มขึ้นร้อยละ 4 ผลของการรับประกันภัยยังอยู่ในเกณฑ์ที่น่าพอใจ
  แม้ว่าจะได้รับผลกระทบกับความเสียหายที่เพิ่มสูงขึ้นบ้าง
  อัตราความเสียหายเพิ่มขึ้นจากอัตราร้อยละ 32.1 ในปี 2543 เป็นร้อยละ 37.6 ในปี 2544
  แต่ก็ยังอยู่ในระดับที่ใกล้เคียงกับค่าเฉลี่ยของอัตราความเสียหายของบริษัทฯ ในช่วง 5 ปีที่ผ่านมา
  (พ.ศ. 2539-2543) ที่มีอัตราร้อยละ 35.9 บริษัทฯ
  ก็ยังสามารถทำกำไรจากการรับประกันภัยต่อก่อนหักค่าใช้จ่ายดำเนินงานได้ทั้งสิ้น 353 ล้านบาท
  ใกล้เคียงกับของปี 2543

  (หน่วย : ล้านบาท)

  ------------------------------------- ------------ ---------- ----------
                                        2544         2543       % เพิ่ม
                                                                44/43

  เบี้ยประกันภัยต่อรับ                                                

  อัคคีภัย                                 1,784        1,686      5.8

  ภัยทางทะเล                             206          178        15.7

  รถยนต์                                 209          233        (10.4)

  เบ็ดเตล็ด                               508          478        6.4

  รวม                                   2,707        2,575      5.1

  เบี้ยประกันภัยต่อรับสุทธิ                                             

  อัคคีภัย                                 1,035        990        4.5

  ภัยทางทะเล                             145          117        23.9

  รถยนต์                                 206          233        (11.2)

  เบ็ดเตล็ด                               364          349        4.1

  รวม                                   1,750        1,689      3.6

  กำไร (ขาดทุน) จากการรับประกันภัยต่อ(1)                             

  อัคคีภัย                                 107          165        (35.0)

  ภัยทางทะเล                             29           10         172.4

  รถยนต์                                 163          154        6.0

  เบ็ดเตล็ด                               55           25         119.2

  รวม                                   353          354        (0.2)

  อัตราความเสียหาย (%)                                            

  อัคคีภัย                                 39.9         30.2       

  ภัยทางทะเล                             35.2         42.4       

  รถยนต์                                 4.4          6.3        

  เบ็ดเตล็ด                               50.1         51.6       

  รวม                                   37.6         32.1       

  อัตราส่วนรวมความเสียหายและค่านายหน้า (%)                           

  อัคคีภัย                                 94.9         88.4       

  ภัยทางทะเล                             77.3         84.2       

  รถยนต์                                 23.2         24.5       

  เบ็ดเตล็ด                               86.6         89.5       

  รวม                                   83.4         79.5       
  ------------------------------------- ------------ ---------- ----------

(1) ไม่รวมค่าใช้จ่ายดำเนินงาน

(2) เบี้ยประกันภัยต่อวินาศภัยที่แสดงในตารางนี้เป็นเบี้ยประกันภัยต่อรับภายในประเทศ

  อัคคีภัย

  งานอัคคีภัยในประเทศเป็นงานหลักของบริษัทฯ ที่มีสัดส่วนของเบี้ยประกันภัยในปี 2544
  คิดเป็นร้อยละ 66 ของเบี้ยประกันวินาศภัยรับรวมในประเทศ มี จำนวนทั้งสิ้น 1,784 ล้านบาท
  เพิ่มขึ้นจากปี 2543 ร้อยละ 6 เบี้ยประกันภัยรับสุทธิจำนวน 1,035 ล้านบาท ขยายตัวร้อยละ 5
  ผลกำไรจากการรับประกันภัยต่อของงานอัคคีภัยในปี 2544
  ลดต่ำลงเนื่องจากความเสียหายที่เพิ่มสูงขึ้นทั้งขนาดและความถี่
  ทำให้อัตราความเสียหายจะเพิ่มจากปี 2543 อยู่ 9.7 จุด (Percentage Points)
  คือจากอัตราร้อยละ 30.2 ในปี 2543 เพิ่มเป็นร้อยละ 39.9 ในปี 2544 อย่างไรก็ตาม
  จากการที่อัตราค่าเบี้ยประกันภัยโดยเฉพาะการประกันอัคคีภัยรายใหญ่ที่ต้องพึงพิงการประกันภัยต่อได้ปรับตัวสูงขึ้นมากภายหลังเกิดเหตุการณ์ก่อการร้ายในเดือนกันยายนที่ผ่านมาและจากการที่บริษัทประกันภัยต่อต่างประเทศที่เป็นคู่แข่งได้เข้มงวดและลดการรับงานจากไทยลง
  จะส่งผลดีต่อการทำธุรกิจด้านนี้ของบริษัทฯ ในปีต่อ ๆ ไป

  ภัยทางทะเล

  เบี้ยประกันภัยต่อรับของการประกันภัยทางทะเลในประเทศในปี 2544 มีจำนวน 206 ล้านบาท
  เพิ่มขึ้นร้อยละ 16 เบี้ยประกันภัยต่อรับสุทธิมีการขยายตัวร้อยละ 24 เป็นเงิน 145 ล้านบาท
  การเติบโตที่สูงขึ้นดังกล่าวนี้เป็นผลจากนโยบายของทางการที่กำหนดให้มีการเก็บเบี้ยไว้ในประเทศที่เริ่มบังคับใช้กับงานประกันภัยสินค้าทางทะเลเป็นครั้งแรกในปี
  2543 ส่งผลให้บริษัทฯ ได้รับงานสัญญาประกันภัยต่อในเชิงการค้าทั่วไปเข้ามาเป็นจำนวนมาก
  ผลการรับประกันภัยเป็นที่น่าพอใจ อัตราความเสียหายอยู่ในระดับที่ดีที่ร้อยละ 35.2

  รถยนต์

  ส่วนงานประกันภัยรถยนต์นั้น ประมาณ 2 ใน 3
  ของเบี้ยประกันภัยต่อรับเป็นงานตามข้อตกลงของตลาด ที่บริษัทฯ ตกลงรับงานในอัตราร้อยละ 5
  ของกรมธรรม์ทุกฉบับที่ออกตามพระราชบัญญัติคุ้มครองผู้ประสบภัยจากรถ เบี้ยประกันภัยต่อรับในปี
  2544 มีจำนวน 209 ล้านบาท ลดลงจากระยะเวลาเดียวกันของปี 2543 ร้อยละ 10
  โดยที่บริษัทฯ รับความเสี่ยงภัยไว้เองทั้งหมด
  ผลการรับประกันภัยต่อยังอยู่ในเกณฑ์ที่ดีอย่างต่อเนื่อง

  เบ็ดเตล็ด

  งานเบ็ดเตล็ดรวมถึงการประกันวินาศภัยภัยในทุกรูปแบบ ยกเว้น งานอัคคีภัย ภัยทางทะเล
  และงานรถยนต์ ในปี 2544 มีเบี้ยประกันภัยต่อรับของงานประกันภัยเบ็ดเตล็ดในประเทศจำนวน
  508 ล้านบาท เพิ่มขึ้นร้อยละ 6 เบี้ยประกันภัยต่อรับสุทธิเพิ่มขึ้นร้อยละ 4 เป็นเบี้ย 364
  ล้านบาท อัตราความเสียหายอยู่ที่ร้อยละ 50.1 ใกล้เคียงกับอัตราความเสียหายของปี 2543
  และอัตราความเสียหายเฉลี่ยของ 5 ปีที่ผ่านมาที่ร้อยละ 49.4

  บริษัทฯ ยังคงมุ่งเน้นให้ความสำคัญกับการประกันภัยเบ็ดเตล็ดมากยิ่งขึ้น
  เนื่องจากยังมีความต้องการในตลาดและการแข่งขันยังไม่รุนแรง
  อีกทั้งเป็นการสร้างให้เกิดความสมดุลระหว่างเบี้ยประกันภัยแต่ละประเภทไม่หนักไปประเภทใดประเภทหนึ่งมากเกินไป

  ผลการรับประกันภัยต่อวินาศภัยต่างประเทศ

  (หน่วย : ล้านบาท)

+--------------------------------------+---------+---------+---------+
|                                      | 2544    | 2543    | %       |
|                                      |         |         | เพิ่ม/ลด  |
|                                      |         |         |         |
|                                      |         |         | 44/43   |
+--------------------------------------+---------+---------+---------+
| เบี้ยประกันภัยต่อรับ                       | 53      | 56      | (4.6)   |
+--------------------------------------+---------+---------+---------+
| เบี้ยประกันภัยต่อรับสุทธิ                    | 51      | 45      | 14.1    |
+--------------------------------------+---------+---------+---------+
| กำไร (ขาดทุน) จากการรับประกันภัยต่อ (1)   | 6       | 11      | (40.5)  |
+--------------------------------------+---------+---------+---------+
| อัตราความเสียหาย (%)                   | 37.4    | 45.6    |         |
+--------------------------------------+---------+---------+---------+
| อัตราส่วนรวมความเสียหายและค่านายหน้า (%)  | 89.4    | 83.9    |         |
+--------------------------------------+---------+---------+---------+

(1) ไม่รวมค่าใช้จ่ายดำเนินงาน

(2) เบี้ยประกันภัยต่อวินาศภัยที่แสดงในตารางนี้เป็นเบี้ยประกันภัยต่อรับต่างประเทศ

  งานรับประกันภัยต่อจากต่างประเทศเกือบทั้งหมด
  เป็นการแลกเปลี่ยนงานกับลูกค้าในประเทศญี่ปุ่นและประเทศในแถบภูมิภาคอาเซียน
  ในรูปแบบของสัญญาประกันภัยต่อ ซึ่งได้ทำต่อเนื่องมาเป็นเวลาหลายปี สาเหตุที่บริษัทฯ
  เลือกที่จะรับงานจากตลาดประเทศญี่ปุ่นและอาเซียน เนื่องจากเป็นตลาดที่บริษัทฯ
  มีความคุ้นเคยและเข้าใจนโยบายการบริหารความเสี่ยงเป็นอย่างดี
  ทำให้สามารถเลือกเฟ้นงานได้ดีกว่า เบี้ยประกันภัยต่อรับรวมในปี 2544 มีทั้งสิ้น 53 ล้านบาท
  ลดลงร้อยละ 5 เนื่องจากได้มีการยกเลิกสัญญารับประกันภัยต่อบางส่วนไป
  เบี้ยประกันภัยต่อรับสุทธิมีจำนวน 51 ล้านบาท ขยายตัวร้อยละ 14 เกิดจากการที่บริษัทฯ
  เก็บความเสี่ยงภัยไว้เองมากขึ้น ส่งผลให้อัตราส่วนการรับเสี่ยงภัยเองเพิ่มสูงขึ้นจากร้อยละ 81
  ในปี 2543 เป็นอัตราร้อยละ 96 ในปี 2544

  จากการที่ตลาดประเทศญี่ปุ่นที่เป็นตลาดต่างประเทศหลักของบริษัทฯ
  มีการแข่งขันรุนแรงมากยิ่งขึ้นจากการเปิดเสรี ทำให้มีผลกำไรลดลงและความไม่แน่นอนสูง
  บริษัทฯ จึงต้องใช้ความระมัดระวังในการรับงานมากยิ่งขึ้น
  ซึ่งอาจส่งผลให้การรับประกันภัยต่อจากต่างประเทศลดลงได้อีกในอนาคต

  ผลการรับประกันภัยต่อด้านประกันชีวิต

(หน่วย : ล้านบาท)

+--------------------------------------+---------+---------+---------+
|                                      | 2544    | 2543    | %       |
|                                      |         |         | เพิ่ม/ลด  |
|                                      |         |         |         |
|                                      |         |         | 44/43   |
+--------------------------------------+---------+---------+---------+
| เบี้ยประกันภัยต่อรับ                       | 81      | 54      | 51.9    |
+--------------------------------------+---------+---------+---------+
| เบี้ยประกันภัยต่อรับสุทธิ                    | 76      | 49      | 54.4    |
+--------------------------------------+---------+---------+---------+
| กำไร (ขาดทุน) จากการรับประกันภัยต่อ (1)   | 13      | 8       | 64.7    |
+--------------------------------------+---------+---------+---------+
| อัตราความเสียหาย (%)                   | 65.0    | 61.1    |         |
+--------------------------------------+---------+---------+---------+
| อัตราส่วนรวมความเสียหายและค่านายหน้า (%)  | 75.3    | 72.7    |         |
+--------------------------------------+---------+---------+---------+

(1) ไม่รวมค่าใช้จ่ายดำเนินงาน

  การเติบโตของธุรกิจประกันภัยต่อด้านประกันชีวิตในปี 2544 ยังเป็นไปด้วยดี ต่อเนื่องจากปี
  2543 และถือได้ว่าเป็นช่วงแห่งการเริ่มเก็บเกี่ยวผลจากการตลาดที่ได้ทำอย่างต่อเนื่องในช่วง
  3-4 ปีที่ผ่านมา ทำให้สามารถเข้าไปรับงานประกันภัยต่อในสัดส่วนที่สูงพอสมควร
  จากธุรกิจที่เคยทำรายได้ไม่มากนักในอดีต จนถึงปี 2543
  เป็นปีแรกที่เบี้ยประกันภัยต่อด้านประกันชีวิตมีอัตราการเติบโตสูงขึ้นมาก
  และคาดว่าจะรักษาทิศทางการเจริญเติบโตเช่นว่านี้ได้ต่อไปในอนาคต

  เบี้ยประกันภัยต่อรับจากการประกันชีวิตในปี 2544 มีจำนวน 81 ล้านบาท ขยายตัวร้อยละ 52
  และเบี้ยประกันภัยรับสุทธิ 76 ล้านบาท เพิ่มขึ้นร้อยละ 54
  มีกำไรจากการรับประกันภัยก่อนหักค่าใช้จ่ายดำเนินงานจำนวน 13 ล้านบาท เพิ่มขึ้นร้อยละ 65
  อัตราความเสียหายที่เพิ่มขึ้นเล็กน้อยจากร้อยละ 61.1 ในปี 2543 เป็นร้อยละ 65.0 ในปี
  2544

  ผลการลงทุน

(หน่วย : ล้านบาท)

+------------------------+-----------+---------+-----------+---------+
|                        | 31 ธันวาคม |         | 31 ธันวาคม |         |
|                        | 2544      |         | 2543      |         |
+------------------------+-----------+---------+-----------+---------+
|                        | จำนวน     | สัดส่วน   | จำนวน     | สัดส่วน   |
|                        |           |         |           |         |
|                        |           | (%)     |           | (%)     |
+------------------------+-----------+---------+-----------+---------+
| พันธบัตร                 | 263       | 10.4    | 212       | 8.4     |
+------------------------+-----------+---------+-----------+---------+
| หุ้นทุน ^(/1)             | 446       | 17.7    | 297       | 11.9    |
+------------------------+-----------+---------+-----------+---------+
| หุ้นกู้                    | 386       | 15.3    | 475       | 18.9    |
+------------------------+-----------+---------+-----------+---------+
| ตั๋วเงิน                  | 261       | 10.3    | 443       | 17.7    |
+------------------------+-----------+---------+-----------+---------+
| เงินฝากธนาคาร           | 132       | 5.2     | 177       | 7.1     |
+------------------------+-----------+---------+-----------+---------+
| เงินให้กู้ยืม               | 3         | 0.1     | 4         | 0.2     |
+------------------------+-----------+---------+-----------+---------+
| หลักทรัพย์อื่น ^(/2)        | 1,037     | 41.0    | 897       | 35.8    |
+------------------------+-----------+---------+-----------+---------+
| รวม                    | 2,528     | 100.0   | 2,505     | 100.0   |
+------------------------+-----------+---------+-----------+---------+

  หมายเหตุ ^(/1) รวมเงินลงทุนในบริษัทร่วม

  ^(/2) ส่วนใหญ่เป็นเงินลงทุนในหน่วยลงทุนของกองทุนเปิดตราสารหนี้

  นอกจากรายได้จากการรับประกันภัยแล้ว รายได้จากการลงทุนถือเป็นรายได้หลักของบริษัทฯ
  อีกทางหนึ่ง ยอดเงินลงทุน ณ วันสิ้นปี 2544 ที่แสดงในงบดุลตามงบการเงินรวมมีจำนวน 2,528
  ล้านบาท เพิ่มขึ้น 23 ล้านบาทจากปี 2543 การลงทุนในปี 2544
  ได้มีการลดการลงทุนระยะสั้นที่ให้ผลตอบแทนต่ำประเภทเงินฝากธนาคารและตั๋วเงินลง
  หันไปเพิ่มน้ำหนักการลงทุนในหน่วยลงทุนกองทุนเปิดตราสารหนี้และการลงทุนในหุ้นในตลาดหลักทรัพย์ที่มีปัจจัยพื้นฐานที่ดีและแข็งแกร่งเพิ่มขึ้น
  ในขณะที่การลงทุนในหุ้นกู้ได้มีสัดส่วนที่ลดลงเนื่องจากมีตราสารบางส่วนที่ได้ลงทุนในช่วงที่มีอัตราดอกเบี้ยสูงได้ทยอยครบกำหนด
  รายได้สุทธิจากการลงทุนในปี 2544 มีจำนวน 129 ล้านบาท ลดลงร้อยละ 30
  ซึ่งเป็นผลกระทบมาจากอัตราดอกเบี้ยที่ลดลงและจากการตั้งขาดทุนจากการด้อยค่าของเงินลงทุนรายหนึ่งจำนวน
  15 ล้านบาท อัตราผลตอบแทนจากการลงทุนเฉลี่ยยังคงอยู่ในระดับที่น่าพอใจที่ร้อยละ 5.1

  อัตราส่วนทางการเงิน

  อัตราส่วนทางการเงินของบริษัทฯ โดยรวมอยู่ในเกณฑ์ดี อัตราผลตอบแทนต่อส่วนของผู้ถือหุ้น
  จากที่เคยสร้างอัตราผลตอบแทนให้แก่ผู้ถือหุ้นได้สูงกว่าร้อยละ 20 แปดปีติดต่อกัน
  อัตราส่วนดังกล่าวของปี 2544 ได้ลดลงมาอยู่ที่ร้อยละ 18.2
  ต่ำกว่าเป้าหมายที่วางไว้ว่าต้องไม่ต่ำกว่าร้อยละ 20 เล็กน้อย การจ่ายเงินปันผลในปี 2544
  คาดว่าจะจ่ายในอัตรา 3 บาทต่อหุ้น คิดเป็นสัดส่วน (Pay-out Ratio) ที่ระดับสูงร้อยละ 99
  ทั้งนี้เพื่อตอบแทนและแบ่งเบาภาระแก่ผู้ถือหุ้นในภาวะเศรษฐกิจที่ยากลำบากอย่างเช่นในขณะนี้
  อัตราผลตอบแทนจากสินทรัพย์รวมอยู่ในระดับที่ร้อยละ 9.4
  ส่วนความสามารถในการทำกำไรเทียบจากอัตรากำไรสุทธิต่อรายได้รวมยังอยู่ในเกณฑ์ที่สูงที่อัตราร้อยละ
  10.3 จากนโยบายการรับประกันภัยที่รอบคอบ การบริหารความเสี่ยงภัยอย่างระมัดระวัง
  อัตราส่วนรวมค่าสินไหมทดแทนและค่าใช้จ่ายดำเนินงาน (Combined Ratio)
  ที่เป็นอัตราส่วนอันหนึ่งที่ใช้กันอย่างแพร่หลายในการวัดประสิทธิภาพของการรับประกันภัย
  คือหากอัตราส่วนรวมต่ำกว่า 100 แสดงว่ามีกำไรจากการรับประกันภัย อัตราส่วนรวมของอยู่ที่
  88.2 แยกเป็น

  ----------------------------------------- -------------- --------------
                                            2544           2543

  อัตราความเสียหาย                            38.4%          33.1%

  อัตราค่าจ้างและบำเหน็จสุทธิ                     44.6%          46.1%

  อัตราส่วนค่าใช้จ่ายดำเนินงานสุทธิ                 5.2%           5.2%

  รวม                                       88.2%          84.4%
  ----------------------------------------- -------------- --------------

  ความเพียงพอของเงินสำรองประกันภัยยังอยู่ในระดับที่ดีตามมาตรฐานสากล
  เห็นได้จากอัตราส่วนเงินสำรองด้านเทคนิคและเงินกองทุนต่อเบี้ยประกันภัยรับสุทธิ (Reserve
  Ratio) ณ 31 ธันวาคม 2544 ยังอยู่ในระดับสูงที่ร้อยละ 164
  เทียบเคียงได้กับมาตรฐานสากลที่กำหนดโดยสถาบันจัดอันดับ S&P ที่ว่าควรจะสูงกว่าร้อยละ 150

  12.2.1.3 ฐานะการเงิน

  สินทรัพย์

  ณ สิ้นปี 2544 บริษัทฯ และบริษัทย่อยมีสินทรัพย์ตามงบดุลรวมทั้งสิ้น 3,289 ล้านบาท
  เพิ่มขึ้นจากปี 2543 จำนวน 80 ล้านบาท
  สัดส่วนของสินทรัพย์ที่สำคัญประกอบด้วยยอดเงินลงทุนที่ก่อให้เกิดรายได้ร้อยละ 77 ลูกหนี้ร้อยละ
  20 อุปกรณ์ร้อยละ 1 และสินทรัพย์อื่นอีกร้อยละ 2

  สินทรัพย์ที่เป็นเงินลงทุนประกอบด้วย ตราสารการเงินประเภท หลักทรัพย์รัฐบาล
  เงินฝากธนาคาร ตั๋วสัญญาใช้เงินของบริษัทเงินทุน
  หุ้นกู้และหน่วยลงทุนกองทุนเปิดตราสารหนี้ในสัดส่วนร้อยละ 82
  และตราสารทุนประเภทหลักทรัพย์จดทะเบียนและหน่วยลงทุนกองทุนเปิดที่ลงทุนในหุ้นอีกร้อยละ 18
  การตั้งสำรองเผื่อการลดค่าเป็นไปตามตามมาตรฐานบัญชีที่ดำเนินการในปี 2544 สรุปได้ คือ

1.  เงินลงทุนในหลักทรัพย์จดทะเบียนที่ถือเป็นการลงทุนระยะยาวบันทึกตามราคาตลาด
    ผลต่างระหว่างราคาทุนและราคาตลาดให้บันทึกเป็นรายการแยกต่างหากในส่วนของผู้ถือหุ้น
    ในปี 2544 ภาวะตลาดหลักทรัพย์ได้ปรับตัวดีขึ้น
    ทำให้ผลขาดทุนทางบัญชีจากการเผื่อการลดค่าของหลักทรัพย์ที่ยังไม่เกิดขึ้นจริงมียอดลดลง 82
    ล้านบาท เหลือเพียง 28 ล้านบาท

2.  บริษัทฯ
    ตั้งค่าเผื่อการด้อยค่าของเงินลงทุนในบริษัทนอกตลาดหลักทรัพย์แห่งหนึ่งไว้เต็มจำนวนเงินลงทุน
    15
    ล้านบาทเนื่องจากบริษัทดังกล่าวมีผลการดำเนินงานขาดทุนเกินทุนและคาดว่าจะไม่ฟื้นตัวในอนาคตอันใกล้

  การเก็บหนี้ยังคงทำอย่างได้ผลอย่างต่อเนื่องยอดลูกหนี้หรือเงินค้างรับเกี่ยวกับการประกันภัยต่อในปี
  2544 มีจำนวนทั้งสิ้น 259 ล้านบาท คิดเป็นอัตราหมุนเวียนของเบี้ยประกันภัยค้0างรับที่ 99
  วันลดลงจากอัตรา 109 วันในปี 2543

  นอกจากนี้ รายการสินทรัพย์ที่สำคัญอีกประเภทหนึ่ง คือ เงินวางไว้จากการประกันภัยต่อ
  ซึ่งเป็นเงินส่วนหนึ่งของเบี้ยประกันภัยต่อที่บริษัทผู้เอาประกันภัยต่อหักและยึดถือไว้ตามสัญญาบางประเภท
  โดยทั่วไปจะหักไว้ที่อัตราร้อยละ 40 ของเบี้ยประกันภัยต่อ
  และจะคืนให้เมื่อครบหนึ่งปีพร้อมดอกเบี้ยประมาณร้อยละ 1.5 ต่อปี ยอดเงินดังกล่าวคงค้างอยู่ ณ
  สิ้นปี 2544 จำนวน 387 ล้านบาท เพิ่มขึ้น 22 ล้านบาทตามการเติบโตของเบี้ยประกันภัยรับ

  หนี้สิน

  หนี้สินรวม ณ วันที่ 31 ธันวาคม 2544 มีจำนวน 1,490 ล้านบาท รายการที่สำคัญประกอบด้วย
  เงินสำรองต่างๆ ที่เกี่ยวข้องกับการประกันภัยดังนี้คือ

  เงินสำรองประกันชีวิตและเงินสำรองเบี้ยประกันภัยที่ยังไม่ถือเป็นรายได้มีจำนวน 720 ล้านบาท
  เงินสำรองจำนวนนี้จะทยอยรับรู้เป็นรายได้เป็นส่วนๆ ไปตลอดอายุความคุ้มครองของกรมธรรม์
  ตามหลักเกณฑ์ที่ระบุไว้ในข้อ 12.1.2 นโยบายการบัญชีที่สำคัญ

  สำรองค่าสินไหมทดแทนและค่าสินไหมทดแทนค้างจ่ายมีจำนวน 566 ล้านบาท บริษัทฯ
  ยึดหลักอนุรักษ์นิยมในการตั้งค่าใช้จ่ายประเภทนี้
  กล่าวคือนอกเหนือจากจะกำหนดให้มีการตั้งสำรองค่าสินไหมทดแทนโดยทันทีเต็มตามจำนวนความเสียหายที่เกิดขึ้นและได้รับแจ้งแล้ว
  ยังได้ตั้งสำรองค่าสินไหมทดแทนเพิ่มเติมขึ้นเป็นพิเศษสำหรับค่าสินไหมที่อาจจะเกิดขึ้นแล้วแต่ยังไม่ได้รับรายงาน
  โดยประมาณขึ้นจากข้อมูลสถิติในอดีต
  ซึ่งรายการสำรองค่าสินไหมทดแทนและค่าสินไหมทดแทนค้างจ่าย ณ วันที่ 31 ธันวาคม 2544
  ได้รวมยอดเงินสำรองพิเศษดังกล่าวจำนวน 193 ล้านบาทไว้ด้วย

  สภาพคล่อง

  ณ วันที่ 31 ธันวาคม 2544 บริษัทฯ
  และบริษัทย่อยมีสินทรัพย์สภาพคล่องอันประกอบด้วยเงินสดและรายการเทียบเท่าเงินสดที่ปรากฏตามงบกระแสเงินสดจำนวน
  181 ล้านบาท เพียงพอต่อการดำเนินธุรกิจตามปกติของบริษัทฯ
  อัตราส่วนสินทรัพย์หมุนเวียนต่อหนี้สินหมุนเวียนอยู่ในระดับสูงที่ 0.7 เท่า
  ซึ่งในสภาพการดำเนินธุรกิจตามปกตินั้น
  กระแสเงินสดรับจากการดำเนินงานจะพอเพียงที่จะใช้เป็นเงินทุนหมุนเวียนในการดำเนินธุรกิจตามปกติได้
  อย่างไรก็ตามหากมีความจำเป็นบริษัทฯ
  ยังมีสินทรัพย์สภาพคล่องหรือเงินลงทุนระยะสั้นที่สามารถเปลี่ยนเป็นเงินสดได้อีกประมาณ 600
  ล้านบาท เพียงพอที่จะรองรับการเรียกร้องค่าสินไหมทดแทนรายใหญ่ที่อาจเกิดขึ้นได้

  รายจ่ายลงทุน

  - ไม่มี -

  แหล่งที่มาของเงินทุน

  อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2544 มีอัตรา 0.8 เท่า
  ปรับตัวดีขึ้นเมื่อเทียบกับปี 2543 ที่มีอัตรา 1.0
  อันเป็นผลส่วนหนึ่งจากการเพิ่มทุนในเดือนพฤษภาคม 2544 ที่ผ่านมา บริษัทฯ
  ไม่มีการจัดหาแหล่งเงินทุนจากการกู้ยืมหรือมีแหล่งเงินทุนนอกงบดุลแต่อย่างใด

  ส่วนของผู้ถือหุ้นมีจำนวน 1,798 ล้านบาท เพิ่มขึ้น 229 ล้านบาท
  อันเป็นผลจากการเพิ่มทุนและขาดทุนที่ยังไม่เกิดขึ้นจากการเปลี่ยนแปลงมูลค่าของเงินลงทุนที่ลดลง
  มูลค่าส่วนของผู้ถือหุ้นตามบัญชี ณ สิ้นปี 2544 เท่ากับ 17.80 บาทต่อหุ้น